**Indonesia AirAsian lento 8501** (QZ8501/AWQ8501) oli Indonesia AirAsian lento, joka putosi mereen matkalla Indonesian Surabayasta Singaporeen 28. joulukuuta 2014. Lennolla oli 155 matkustajaa ja seitsemän miehistön jäsentä.

Katoaminen
----------

Koneen tunnettu lentoreitti.
Lento lähti Itä-Jaavan Surabayasta Juandan kansainväliseltä lentoasemalta kello 5.35 paikallista aikaa, ja sen oli tarkoitus laskeutua Changin kansainväliselle lentoasemalle 8:30 Singaporen aikaa. Indonesian lennonjohdon valvonnassa ollut lento pyysi lupaa muuttaa lentoreittiään ja -korkeuttaan huonon sään vuoksi. Lennonjohto menetti yhteyden koneeseen kello 7.24 paikallista aikaa. Kone oli tällöin Jaavanmeren yllä Kalimantanin ja Jaavan välillä. Koneen lentokorkeus ja -nopeus eivät katoamishetkellä olleet tavanomaisesta poikkeavia. Meteorologisessa analyysissä selvisi, että kone oli kadotessaan kulkemassa myrskypilvien läpi. AirAsia vahvisti lennon katoamisen Facebook- ja Twitter-tileillään.

Indonesian liikenneministeriön mukaan koneesta ei lähetetty hätäkutsua ennen katoamista.

Lentokone
---------

Lentoa 8501 operoinut lentokone oli Airbus A320-216 (sarjanumero 3648, rekisteritunnus PK-AXC). Kone teki ensilentonsa 25. syyskuuta 2008, ja se toimitettiin Indonesia AirAsialle uutena 15. lokakuuta 2008. Konetta oli huollettu edellisen kerran ennen katoamista 16. marraskuuta 2014. Koneen voimanlähteenä on kaksi CFM International CFM56-5B6 -suihkumoottoria. Koneessa oli tilaa 186 matkustajalle.

Matkustajat ja miehistö
-----------------------

AirAsia julkaisi onnettomuuden jälkeen tiedotteen, jossa kerrottiin koneessa olleiden 162 ihmisen kansallisuudet. Heistä 145 oli aikuisia ja 17 lapsia, joista yksi oli sylilapsi.

| Kansalaisuus | Matkustajat | Miehistö | Yhteensä |
| --- | --- | --- | --- |
|  Indonesia | 149 | 6 | 155 |
|
|  Etelä-Korea | 3 | 0 | 3 |
|  Ranska | 0 | 1 | 1 |
|  Malesia | 1 | 0 | 1 |
|  Singapore | 1 | 0 | 1 |
|  Iso-Britannia | 1 | 0 | 1 |

### Miehistö

Lennon kapteeni oli 53-vuotias Iriyanto, entinen Indonesian ilmavoimien lentäjä, jolla oli 20 537 tuntia lentokokemusta, joista 6 100 AirAsialla. Perämiehenä toimi 46-vuotias Ranskan kansalainen Rémi Emmanuel Plesel, jolla oli yli 2 000 lentotuntia AirAsialla. Matkustamohenkilökuntaan kuului neljä henkilöä, ja lisäksi lennolla oli mukana lentoinsinööri.

Etsintä
-------

USS *Fort Worth* Jaavanmerellä tammikuussa 2015.
MH-60R Seahawk -helikopteri laskeutumassa USS *Fort Worthin* kannelle 2. tammikuuta 2015.
Pian katoamisen jälkeen tuli vahvistamattomia havaintoja siitä, että meressä Belitungin saaren edustalla oli havaittu romua. Indonesian kansallinen etsintä- ja pelastusviranomainen (Basarnas) lähetti etsintöihin Belitungin ja Kalimantanin rannikoille seitsemän laivaa ja kaksi helikopteria. Indonesian laivasto ja Indonesian kansallinen poliisi osallistuivat myös etsintöihin. Lisäksi Indonesian ilmavoimien Boeing 737 -tiedustelulentokone lähetettiin koneen viimeiselle tunnetulle sijaintipaikalle.

Indonesian laivasto lähetti paikalle neljä laivaa ensimmäisen etsintäpäivän aikana, ja ilmavoimat lähetti useita lentokoneita. Indonesian maavoimat lähetti maajoukkoja etsimään jälkiä koneesta läheisten saarten rannoilta ja vuorilta. Myös paikalliset kalastajat osallistuivat etsintöihin.

Etsintä- ja pelastusoperaatiota johti Indonesian siviili-ilmailuviranomainen. Etsinnät jouduttiin keskeyttämään väliaikaisesti 19.45 paikallista aikaa 28. joulukuuta pimeyden ja huonon sään vuoksi. Pangkal Pinangiin perustettiin johtokeskus johtamaan etsintää. Ympyränmuotoisen etsintäalueen säde oli 500 kilometriä ja keskipiste Belitung.

Etsintäoperaatiosta tuli pian kansainvälinen. Joulukuun 30. päivään mennessä indonesialaisten laivojen ja lentokoneiden lisäksi konetta oli etsimässä joukkoja Singaporesta, Malesiasta ja Australiasta. Singaporen pelastuskoordinaatiokeskus lähetti aluksi C-130 Hercules -koneen avustamaan etsinnöissä. Etsinnän seuraavana päivänä Singapore lähetti kaksi Hercules-konetta lisää. Lisäksi Singaporen laivasto lähetti useita laivoja, ja Singaporen liikenneministeriö henkilöstöä lento-onnettomuustutkintavirastosta sekä vedenalaista etsintävälineistöä. Malesia perusti pelastuskoordinaatiokeskuksen Subangiin ja lähetti paikalle kolme sotilasalusta ja kolme lentokonetta, muun muassa yhden Herculeksen. Australia lähetti P-3 Orion -koneen avustamaan etsinnöissä. Intia asetti lähtövalmiuteen kolme laivaa ja Boeing P-8 Poseidon -valvontalentokonetta siltä varalta, että niitä tarvittaisiin etsinnöissä. Myös Yhdysvaltain laivaston aluksia liittyi etsintään Indonesian hallituksen pyynnöstä. USS *Sampson* saapui paikalle myöhään joulukuun 30. päivän iltana, ja USS *Fort Worth* 3. tammikuuta.

Etsintään osallistui useita aluksia ja lentokoneita muun muassa Indonesiasta, Singaporesta, Australiasta, Japanista, Yhdysvalloista ja Venäjältä. Basarnasin mukaan paikalla oli kolme vedenalaisin etsintälaittein varustettua laivaa ja kaksi polttoainelaivaa tankkaamassa muita aluksia alueella. Indonesian liikenneministeriö ilmoitti 2. tammikuuta, että vielä kahteen indonesialaisalukseen oli asennettu välineistöä, joka kykenee havaitsemaan mustien laatikoiden lähettämiä akustisia signaaleja sekä lentokoneen rungon metallia.

### Koneen hylky

*Crest Onyx* kyydissään koneen pyrstö 9. tammikuuta 2015.
Koneen katoamispäivänä, 28. joulukuuta, kalastaja näki "paljon romua, pientä ja suurta, lähellä Pulau Tujuhia. [...] Se näytti olevan AirAsian väreissä." Hän kuitenkin raportoi tästä vasta seuraavana iltana palattuaan kotiin ja kuultuaan katoamisesta. Toinen kalastaja kertoi kuulleensa aamuseitsemältä Pulau Senggorassa kovan pamahduksen. Pian sen jälkeen ilmestyi sumua, jota näkyy yleensä vain kuivan kauden aikana. Hänen ystävänsä sanoivat nähneensä ennen pamahdusta lentokoneen lentävän merta kohti. Heidän mukaansa kone lensi suhteellisen matalalla ennen kuin katosi pilveen.

Etsintäaluetta muutettiin kalastajien kerrottua havaintonsa seuraavana päivänä. Etsintälentokoneista käsin huomattiin 30. joulukuuta lentokoneen ovea ja hätäliukumäkeä muistuttavat kappaleet kellumassa meressä 10 kilometrin päässä paikasta, jossa kone oli viimeisen kerran yhteydessä lennonjohtoon. Myöhemmin ympäröivältä alueelta löytyi myös muuta romua. Indonesian viranomaiset vahvistivat myöhemmin, että Karimatansalmesta löydetty romu oli peräisin lentokoneesta. Ruumiita, todennäköisesti matkustajien, löytyi Kumainlahden vesiltä läheltä Pangkalan Bunia. Indonesian laivaston alus lähetettiin välittömästi paikalle. Reuters ilmoitti indonesialaista laivastoviranomaista lainaten kello 10.05 (UTC), että 40 ruumista oli löydetty. Indonesian laivasto kuitenkin kumosi tiedon kuvaillen sitä "henkilökunnan kommunikaatiokatkokseksi". Bambang Soelistyon Basarnasista kertoi, että sotalaiva KRI *Bung Tomo* oli löytänyt kolme ruumista. Noin kello 13.15 BBC News kertoi, että löydetty romu oli peräisin kadonneesta koneesta. Basarnas ilmoitti samana päivänä (30. joulukuuta), että koneen hylky oli löydetty Jaavanmerestä, 180–185 kilometriä lounaaseen Pangkalan Bunista. Runko oli hajonnut useisiin suuriin osiin, mutta se oli yhä helposti tunnistettavissa. Seuraavana päivänä etsintä- ja pelastuspalvelun johtaja kertoi, että tieto löytymisestä oli virheellinen. 30. joulukuuta löydettiin kolmen ihmisen ruumiit.

31. joulukuuta Basarnas ilmoitti, että indonesialaislaivan edellisenä päivänä ottamassa kaikuluotainkuvassa näkyi ylösalaisin oleva lentokone merenpohjassa noin 24–30 metrin syvyydessä sekä noin 3,2–3,5 kilometrin päässä edellisenä päivänä löytyneistä osista. Etsintä- ja pelastuspalvelun johtaja kertoi kuitenkin, että toisin kuin aiemmin ilmoitettiin, kaikuluotainkuvia hylystä ei ole eikä yhdellä löydetyistä ruumiista ollut pelastusliiviä päällä. Basarnas löysi 2. tammikuuta 2015 jälkiä polttoainelautasta etsintäalueella, mutta koneen hylkyä ei vieläkään löytynyt.

Basarnas piti aamulla 3. tammikuuta lehdistötilaisuuden, jossa julkistettiin tieto kahden suuren upoksissa olevan hylynkappaleen löytymisestä. Niiden mitat olivat 9,4 x 4,8 x 0,4 metriä ja 7,2 x 0,5 metriä. Lisäksi aiempi polttoainelauttahavainto vahvistettiin. Myöhemmässä mediaraportissa mainittiin neljä löytynyttä kappaletta, suurin niistä mitoiltaan 18 x 5,4 x 2,2 metriä (sijainti 3.9242°S, 110.5252°E). Myöhemmin samana päivänä Basarnas vahvisti, että 3. tammikuuta oli löytynyt kaksi suurempaa "lähekkäistä" kappaletta. Kappaleet eivät kuitenkaan ilmeisesti olleet lähellä edellisenä päivänä löytyneitä, jokseenkin erillään olleita kappaleita. Uudet kappaleet olivat mitoiltaan 18 x 5,4 x 2,2 metriä ja 12,4 x 0,6 x 0,5 metriä. Ruumiita ei ollut 30 aiemmin löydetyn lisäksi löytynyt. Etsinnöissä kerrottiin olevan mukana viisi lentokonetta, yhdeksän helikopteria ja 26 laivaa. Avuksi saapui 22 venäläistä sukeltajaa. Aallokon korkeus oli 4. tammikuuta kolmesta neljään metriä, mikä teki sukeltamisen mahdottomaksi. Seuraavalle päivälle ennustettiin parempaa säätä. Etsintäalueelta löytyi uhrien henkilökohtaista omaisuutta, kuten silmälaseja ja kenkiä.

Sukeltajat löysivät 7. tammikuuta lentokoneen osia, mukaan lukien osan pyrstöstä. Pyrstön muiden osien oletettiin olevan lähistöllä.

Sukeltajat onnistuivat nostamaan pyrstön meren pinnalle 9. tammikuuta, mutta mustia laatikoita ei löytynyt. Etsintöjä jatkettiin merenpohjassa 500 metrin säteellä paikasta, jossa kuultiin heikko, mahdollisesti hätälähettimistä peräisin oleva signaali. 12. tammikuuta koneen lentoarvotallennin nostettiin merenpohjasta. Ohjaamon ääninauhuri löytyi myöhemmin samana päivänä, ja seuraavana päivänä sekin nostettiin.

Singaporen laivaston alus paikallisti 14. tammikuuta 30-metrisen osan koneen runkoa, jossa toinen siipi oli yhä kiinni. Samana päivänä kyseisestä osasta julkaistiin myös vedenalaisia valokuvia.

Onnettomuuden syy
-----------------

Virallinen tutkintaraportti onnettomuudesta julkaistiin 1. joulukuuta 2015. Koneen putoamisen syiksi todettiin lentäjien tekemät virheet, joiden taustalla vaikutti tekninen vika. Sää oli onnettomuuden tapahtuessa huono, mutta tutkijoiden mukaan mustien laatikoiden tiedot eivät osoittaneet, että sääolosuhteet olisivat vaikuttaneet turmaan.

Lentäjien toimintaan johti pienehkö vika elektronisessa komponentissa, jolla ohjataan koneen peräsintä. Ohjaimen piirilevyn juotoksessa oli murtuma, jonka takia koneen järjestelmä lähetti neljä vikailmoitusta noin 15 minuutin sisään. Tutkinnassa kävi ilmi, että kyseinen osa oli toiminut huonosti koko vuoden antaen vikailmoituksen yhteensä 23 kertaa. Huollossa vika oli yritetty korjata käynnistämällä järjestelmä uudelleen. Tätä yrittivät todennäköisesti myös koneen lentäjät, kun he vikailmoitusten jälkeen nollasivat viallisen laitteen uudelleenkäynnistämällä FAC-tietokoneet (Flight Augmentation Computer) useaan kertaan. Kapteeni päätti lopulta sammuttaa koko FAC-järjestelmän, minkä seurauksena myös autopilotti sammui.

Ohjausvastuu lennolla oli perämiehellä. Ohjaimissa oli tällöinkin ranskalainen Rémi Plesel, suhteellisen kokematon lentäjä, jolla oli takanaan 2 247 lentotuntia. Onnettomuustutkintaraportin mukaan koneen peräsin kääntyi autopilotin sammuttua kahden asteen kulmaan, minkä seurauksena kone alkoi kallistua kuuden asteen sekuntivauhtia. Plesel havahtui kallistumiseen vasta yhdeksän sekuntia myöhemmin, kun kone oli kallistunut vasemmalle 54 astetta. Tällöin hän lähes oikaisi koneen, mutta käänsi sen pian taas vinoon. Onnettomuustutkijat epäilivät, että perämies menetti nopean liikkeen seurauksena avaruudellisen hahmotuskykynsä hetkellisesti, ja ylikorjasi koneen jälleen vinoon. Samalla hän ilmeisesti vahingossa ohjasi konetta korkeammalle. Sakkausvaroitin meni päälle, jolloin perämies hetkellisesti neutralisoi ohjaimen asennon ja painoi koneen nokkaa alemmas. Sekunti varoituksen sammumisesta hän ohjasi konetta jälleen ylös.

Lentäjien välinen kommunikointi oli kriittisten sekuntien aikana hyvin vähäistä. Lennon erittäin kokenut kapteeni Iriyanto, entinen hävittäjälentäjä, antoi perämiehelle ristiriitaisen komennon. Hän käski tätä "vetämään alas" (*pull down*), kun oikea komento olisi ollut *push down* ("työnnä alas"). Kapteeni yritti saada perämiehen laskemaan korkeutta, mutta Plesel toimi niin kuin hänelle olisi sanottu *pull up* ja kiskoi koneen vielä jyrkempään nousuun. Tämän seurauksena kone otti korkeutta yli 6 000 jalkaa ja sakkasi. Autopilotin sammumisesta oli tällöin kulunut 57 sekuntia, ja se olisi voitu käynnistää uudelleen kymmenen sekuntia FAC 2-yksikön sammumisesta. Lentäjien olisi pitänyt painaa nappia joka käynnistäisi autopilotin uudelleen, mutta eivät jostain syystä tehneet niin.

Mustien laatikoiden tietojen mukaan kapteeni toisti samaa käskyä perämiehelle, joka ymmärsi väärin ja ohjasi konetta vain korkeammalle. Sakkausvaroitus aktivoitui jälleen, jolloin perämies kysyi ranskaksi "mikä menee vikaan". Kapteeni yritti turhaan ohjata koneen nokkaa varovasti alaspäin, perämiehen vetäessä sitä täysillä ylös. Lopputuloksena kone jatkoi nousuaan. Kone kävi korkeimmillaan noin 38 500 jalassa ja kallistuskulma oli 104 astetta, minkä jälkeen kone lähti syöksyyn. Autopilotin sammumisesta koneen iskeytymiseen mereen kului alle neljä minuuttia. 57 sekunnissa lentäjät olivat menettäneet tavanomaisessa lentokorkeudessa tasaisesti etenevän koneen hallinnan täydellisesti.

Reaktio ja seuraukset
---------------------

Toisiotutkakuva, jossa näkyy lento 8501 vähän ennen katoamistaan. Lentokorkeus on 36 300 jalkaa (11 100 metriä) ja nousussa, mutta maanopeus on vain 353 solmua (654 kilometriä tunnissa). Koneen lentokorkeudessa se on noin 100 solmua liian vähän nosteen säilyttämiseen.
Katoamisen jälkeen AirAsia ja sen tytäryhtiöt muuttivat brändäyksensä sosiaalisessa mediassa ja kotisivuillaan harmaasävyiseksi. Tällä esitettiin osanotto kuolleiksi oletettujen matkustajien omaisille. Myös Changin lentoasema muutti Facebook-sivunsa vastaavaksi. Malaysia Airlines, joka menetti kaksi konettaan aiemmin samana vuonna, teki pian samoin. AirAsia perusti puhelinkeskuksen käsittelemään uhrien omaisten puheluita. Juandan lentoasemalle perustettiin tiedotuskeskus, joka tarjosi uhrien omaisille tunnittaisia tiedotteita sekä majapaikkoja. Vastaavia pisteitä avattiin myös Soekarno-Hattan lentoasemalle ja Sultan Hasanuddinin lentoasemalle. Läheisten valtioiden johtajat ilmaisivat osanottonsa tapahtuneen johdosta ja tarjosivat apua.

Indonesia AirAsia poisti lennon numeron QZ8501 käytöstä 31. joulukuuta. Lennolla Surabayasta Singaporeen numero on nykyään QZ678, ja paluulennon numero vaihdettiin QZ8502:sta QZ679:ksi.

BBC News kertoi 2. tammikuuta 2015, että AirAsialla ei ollut virallista liikennöintilupaa reitillä Surabayasta Singaporeen sunnuntaisin (eli muun muassa katoamispäivänä). Neljälle muulle viikonpäivälle lupa oli. Indonesian liikenneministeriön lausunnon mukaan yhtiön lennot reitillä keskeytettiin välittömästi tutkinnan ajaksi. Samana päivänä Singaporen siviili-ilmailuviranomainen ja Changi Airport Group selvensivät, että AirAsialla oli Singaporen puolelta lupa lentää reittiä päivittäin ajalla 26. lokakuuta 2014 – 28. maaliskuuta 2015.

BBC:n mukaan Indonesian liikenneministeriön edustaja Djoko Murjatmodo kertoi 6. tammikuuta, että lentokentän ja lennonjohdon viranomaiset, jotka olivat antaneet lennon lähteä ilman liikennöintilupaa, oli "siirretty toisiin tehtäviin". Lisäksi liikenneministeriö julkaisi lentoliikennedirektiivin, jonka mukaan lentäjien täytyy saada lentoyhtiön edustajilta sanallinen tiedote säätilasta ja muista lentämistä mahdollisesti haittaavista tekijöistä ennen lentoa.

Lähteet
-------

1. ↑  Flightradar24 Tweet *Twitter*.  27.12.2014. Flightradar24. Viitattu 28.12.2014. (englanniksi)
2. 1 2  Five large sections of AirAsia Flight QZ8501 found, say rescue teams; Indonesia set to ban Tony Fernandes’ airline *financialexpress.com*.  5.1.2015. Jakarta/Pangkalan Bun:  The Financial Express. Viitattu 13.1.2015. (englanniksi)
3. ↑  Jensen, Fergus ja Nangoy, Fransiska: Weather frustrates AirAsia search divers, no 'pings' detected  4.1.2015. Pangkalan Bun/Surabaya:  Reuters. Viitattu 15.1.2015. (englanniksi)
4. ↑  AirAsia 8501 crash: Official search for bodies ends *bbc.com*.  17.3.2015. BBC News. Viitattu 22.3.2015. (englanniksi)
5. 1 2  PK-AXC Indonesia AirAsia Airbus A320-216 *Planespotters.net*. Berlin:  Thomas Noack. Viitattu 28.12.2014. (englanniksi)
6. 1 2 3  Shabner, Dean ja McGuire, Bill: AirAsia 8501 Goes Missing Over Pacific After Pilots Request Course Change  28.12.2014. ABC News. Viitattu 28.12.2014. (englanniksi)
7. 1 2  AirAsia Flight QZ8501 loses contact with air traffic control *cbc.ca*.  27.12.2014. CBC News. Viitattu 28.12.2014. (englanniksi)
8. ↑  QZ8501 / Indonesia AirAsia *Flightradar24*. Flightradar24 AB. Viitattu 28.12.2014. (englanniksi)
9. ↑  Matkustajakone katosi kesken lennon Indonesiassa *YLE Uutiset*.  28.12.2014. Helsinki:  Yleisradio Oy. Viitattu 28.12.2014.
10. ↑  AirAsia (Indonesia) Flight QZ8501 Incident  28.12.2014. Transport Malaysia.  Arkistoitu 28.12.2014. Viitattu 28.12.2014. (englanniksi)
11. ↑  AirAsia Flight 8501: Preliminary meteorological analysis Weather Graphics. Viitattu 28.12.2014. (englanniksi)
12. 1 2  AirAsia: [Updated statement] QZ8501 *Facebook*.  27.12.2014. Viitattu 28.12.2014. (englanniksi)
13. ↑  AirAsia Tweet *Twitter*.  27.12.2014. AirAsia. Viitattu 28.12.2014. (englanniksi)
14. ↑  Nusatya, Chris ja Fabi, Randy: AirAsia flight carrying 162 people goes missing in Southeast Asia – officials  28.12.2014. Jakarta:  Reuters. Viitattu 28.12.2014. (englanniksi)
15. ↑  Live: AirAsia flight QZ8501 from Indonesia to Singapore loses contact with air traffic control ABC. Viitattu 28.12.2014. (englanniksi)
16. ↑  Seat options *airasia.com*. AirAsia.  Arkistoitu 9.1.2015. Viitattu 28.12.2014. (englanniksi)
17. ↑  AirAsia: [Updated statement] QZ8501 (as at 6:54pm, GMT+8) *Facebook*.  28.12.2014. Viitattu 28.12.2014. (englanniksi)
18. ↑  AirAsia Flight From Surabaya to Singapore Loses Contact  28.12.2014. Jakarta Globe.  Arkistoitu 7.1.2019. Viitattu 28.12.2014. (englanniksi)
19. ↑  AirAsia flight QZ8501: Pilot Iriyanto was one of military academy's best graduates *The Straits Times*.  30.12.2014. Viitattu 31.7.2015.
20. 1 2  AirAsia Indonesia Flight QZ8501 *airasia.com*.  28.12.2014.  Arkistoitu 4.1.2015. Viitattu 12.8.2015. (englanniksi)
21. ↑  Indonesian portal reports of plane crash in Belitung Timur *themalaysianinsider.com*.  28.12.2014. The Malaysian Insider.  Arkistoitu 28.12.2014. Viitattu 13.1.2015. (englanniksi)
22. ↑  AirAsia flight QZ8501: Last position believed to be between Belitung island and Kalimantan *straitstimes.com*.  28.12.2014. The Straits Times Asia. Viitattu 13.1.2015. (englanniksi)
23. ↑  Basarnas Fokus Cari Pesawat AirAsia di Sekitar Pantai Tanjung Pandan dan Pontianak  28.12.2014. Kompas.com. Viitattu 13.1.2015. (indonesiaksi)
24. ↑  Basarnas dispatceh vessel for AirAsia search operation *thejakartapost.com*.  28.12.2014. The Jakarta Post. Viitattu 13.1.2015. (englanniksi)
25. ↑  Cari Pesawat AirAsia, TNI AU Kerahkan Boeing 737 Surveillance  28.12.2014. Kompas.com. Viitattu 13.1.2015. (indonesiaksi)
26. ↑  Empat Kapal Perang TNI Angkatan Laut Dikerahkan Cari AirAsia QZ 8510  28.12.2014. Kompas.com. Viitattu 13.1.2015. (indonesiaksi)
27. ↑  TNI AD Diminta Cari AirAsia QZ8501 dari Darat Hingga Pegunungan  28.12.2014. Kompas.com. Viitattu 13.1.2015. (indonesiaksi)
28. ↑  Kotarumalos, Ali ja Mason, Margie: AirAsia flight QZ8501 with 162 people on board goes missing after takeoff from Indonesia on the way to Singapore, search and rescue underway *nationalpost.com*.  27.12.2014. National Post. Viitattu 13.1.2015. (englanniksi)
29. ↑  Search resumes for missing AirAsia jet, ‘suspicious’ objects spotted *asiancorrespondent.com*.  28.12.2014. Asian Correspondent.  Arkistoitu 8.1.2015. Viitattu 13.1.2015. (englanniksi)
30. ↑  Basarnas Kendalikan Posko Taktis Pencarian AirAsia QZ8501 di Pangkal Pinang  28.12.2014. Kompas.com. Viitattu 13.1.2015. (indonesiaksi)
31. ↑  Sentana, I Made ja Raghuvanshi, Gaurav: Search for Missing AirAsia Flight 8501 Resumes *wsj.com*.  29.12.2014. Jakarta:  The Wall Street Journal. Viitattu 13.1.2015. (englanniksi)
32. ↑  Molinet, Jason ja Rosenberg, Eli: Missing AirAsia plane: Bodies recovered by Indonesian military in seas off Borneo island, crash site of airliner *nydailynews.com*.  30.12.2014. New York Daily News. Viitattu 13.1.2015. (englanniksi)
33. ↑  Indonesia Accepts Singapore’s Offer to Assist in Search and Locate Efforts  28.12.2014. Civil Aviation Authority of Singapore.  Arkistoitu 5.1.2015. Viitattu 13.1.2015. (englanniksi)
34. 1 2  Live updates: The search for AirAsia Flight QZ8501 *todayonline.com*.  28.12.2015. Singapore:  Today. Viitattu 13.1.2015. (englanniksi)
35. ↑  Lai, Liow Tiong: Liow Tiong Lai Tweet  27.12.2014. Twitter. Viitattu 13.1.2015. (englanniksi)
36. ↑  Malaysia to aid Indonesia, sends three military vessels, aircraft to search for missing AirAsia plane  28.12.2014. Kuala Lumpur:  The Malay Mail Online. Viitattu 13.1.2015. (englanniksi)
37. ↑  QZ8501: Malaysia hantar tiga kapal, satu pesawat dalam operasi SAR  28.12.2014. Kuala Lumpur:  Astro Awani. Viitattu 13.1.2015. (englanniksi)
38. ↑  Binskin, Mark: Mark Binskin Tweet  28.12.2014. Twitter. Viitattu 13.1.2015. (englanniksi)
39. ↑  Choudhry, Santanu: India Puts Military Assets on Standby for Missing AirAsia Jet *blogs.wsj.com*.  29.12.2014. The Wall Street Journal. Viitattu 13.1.2015. (englanniksi)
40. ↑  AirAsia QZ8501: US warship to join search for missing aircraft; oceanographer confident plane will be found *abc.net.au*.  30.12.2014. ABC News. Viitattu 13.1.2015. (englanniksi)
41. ↑  USS Fort Worth joins destroyer Sampson in AirAsia search and recovery  3.1.2015. Stars and Stripes.  Arkistoitu 5.1.2015. Viitattu 13.1.2015. (englanniksi)
42. ↑  AirAsia Indonesia Flight QZ8501 Update (as of 1 January 2015 8:00 PM (GMT+7) *Facebook*.  1.1.2015. Surabaya. Viitattu 13.1.2015. (englanniksi)
43. ↑  MSDF destroyers, choppers to help with AirAsia jet search *japantimes.co.jp*.  31.12.2014. The Japan Times. Viitattu 13.1.2015. (englanniksi)
44. ↑  Indonesia hopes for Russia divers in search through AirAsia jet crash area  3.1.2015. Singapore:  Itar-Tass. Viitattu 13.1.2015. (englanniksi)
45. ↑  Xuequan, Mu: Chinese military jet, vessel join search for missing AirAsia flight *xinhuanet.com*.  29.12.2014. Peking:  Xinhua. Viitattu 13.1.2015. (englanniksi)
46. 1 2  Pengerahan 2 Kapal Tanker Memaksimalkan Proses Pencarian Basarnas.  Arkistoitu 3.1.2015. Viitattu 13.1.2015. (indonesiaksi)
47. ↑  Update Posisi Kapal Kemenhub Dalam Pencarian Korban Pesawat Air Asia *dephub.go.in*.  2.1.2015. Jakarta:  Kementerian Perhubungan Republik Indonesia.  Arkistoitu 3.4.2015. Viitattu 13.1.2015. (indonesiaksi)
48. ↑  Pearlman, Jonathan: AirAsia QZ8501 wreckage found by fisherman who did not know plane was missing *telegraph.co.uk*.  30.12.2014. Jakarta:  The Telegraph. Viitattu 13.1.2015. (englanniksi)
49. ↑  QZ8501: Objects sighted in Bangka, Pulau Tujuh *nst.com.my*.  30.12.2014. Bangka:  New Straits Times. Viitattu 13.1.2015. (englanniksi)
50. ↑  Puing Diduga Air Asia Ditemukan Nelayan Bangka  30.12.2014. Pangkalpinang:  Tempo.co.  Arkistoitu 31.12.2014. Viitattu 13.1.2015. (indonesiaksi)
51. 1 2  AirAsia QZ8501: Local fisherman crucial in locating wreckage *thestar.com.my*.  31.12.2014. Pangkalan Bun:  The Star. Viitattu 13.1.2015. (englanniksi)
52. ↑  Ismail, Rachmadin: Live Update Pencarian Korban AirAsia QZ8501 Hari Keempat  31.12.2014. Jakarta:  Detik News. Viitattu 13.1.2015. (indonesiaksi)
53. 1 2  AirAsia QZ8501: Multiple bodies, wreckage recovered in search for missing plane *abc.net.au*.  31.12.2014. ABC News. Viitattu 13.1.2015. (englanniksi)
54. ↑  Serpihan Tersebar di Selat Karimata, akan Diangkat Basarnas *cnnindonesia.com*.  30.12.2014. Jakarta:  CNN Indonesia. Viitattu 13.1.2015. (indonesiaksi)
55. ↑  Badan SAR Telusuri Tiga Lokasi Ditemukannya Serpihan *cnnindonesia.com*.  30.12.2014. Jakarta:  CNN Indonesia. Viitattu 13.1.2015. (indonesiaksi)
56. ↑  Triyoga, Hardani: Kemenhub Pastikan Serpihan di Selat Karimata Bagian Pesawat  30.12.2014. Jakarta:  Detik News. Viitattu 13.1.2015. (indonesiaksi)
57. ↑  Diduga Jasad Korban AirAsia Mengapung di Teluk Kumai  30.12.2014. Pangkalan Bun:  Okezone News. Viitattu 13.1.2015. (indonesiaksi)
58. ↑  3 Mayat Diduga Korban Air Asia Ditemukan Basarnas  30.12.2014. Pangkalan Bun:  Tempo.co.  Arkistoitu 31.12.2014. Viitattu 13.1.2015. (indonesiaksi)
59. ↑  Basarnas Pastikan Serpihan dan Jasad Korban AirAsia Ditemukan Selat Karimata  30.12.2014. Jakarta:  Pos Kota News. Viitattu 13.1.2015. (indonesiaksi)
60. ↑  Beach, Alastair et al.: Search for Flight QZ8501: Day 3 *bbc.com*.  30.12.2014. BBC News. Viitattu 13.1.2015. (englanniksi)
61. ↑  AirAsia QZ8501: Officials say debris is missing plane *bbc.com*.  30.12.2014. BBC News. Viitattu 13.1.2015. (englanniksi)
62. 1 2 3  Hradecky, Simon: Crash: Indonesia Asia A320 over Java Sea on Dec 28th 2014, aircraft lost height and impacted waters  28.12.2014. The Aviation Herald. Viitattu 13.1.2015. (englanniksi)
63. ↑  Taponen, Tiia-Maria: "Kaikki etsintäkalusto siirretään alueelle" *Iltalehti*.  30.12.2014. Helsinki:  Alma Media Suomi Oy. Viitattu 30.12.2014.
64. ↑  Otto, Ben, Pasztor, Andy ja Stacey, Daniel: Debris From Missing AirAsia Plane Found *wsj.com*.  31.12.2014. The Wall Street Journal. Viitattu 14.1.2015. (englanniksi)
65. ↑  AirAsia flight QZ8501: Cockpit voice recorder retrieved, report out within a month - See more at: http://www.straitstimes.com/news/asia/south-east-asia/story/airasia-flight-qz8501-debris-and-bodies-are-found-search-bad-weather#sthash.EAVggKJf.dpuf *straitstimes.com*.  13.1.2015. Jakarta:  The Straits Times. Viitattu 14.1.2015. (englanniksi)
66. ↑  Sonar spots what appears to be AirAsia Flight 8501 *cbsnews.com*.  30.12.2014. CBS News. Viitattu 14.1.2015. (englanniksi)
67. ↑  Penemuan 2 Objek Besar Menjadi Titik Terang Posisi Pesawat Air Asia QZ 8501 Jakarta:  Basarnas.  Arkistoitu 3.1.2015. Viitattu 14.1.2015. (indonesiaksi)
68. ↑  Kembali Ditemukan Objek Yang Lebih Besar Jakarta:  Basarnas.  Arkistoitu 4.1.2015. Viitattu 14.1.2015. (indonesiaksi)
69. 1 2 3  WordMean Live: QZ8501 WordswithMeaning!.  Arkistoitu 28.12.2014. Viitattu 14.1.2015. (englanniksi)
70. ↑  AirAsia flight: first pictures released of plane wreckage under water *theguardian.com*.  7.1.2015. The Guardian. Viitattu 14.1.2015. (englanniksi)
71. ↑  Ibrahim, Achmad: AirAsia Flight 8501: First pictures released of tail found under water  7.1.2015. Pangkalan Bun:  The Star. Viitattu 14.1.2015. (englanniksi)
72. ↑  Paddock, Richard C.: AirAsia Flight 8501’s Tail Recovered *wsj.com*.  10.1.2015. Pangkalan Bun:  The Wall Street Journal. Viitattu 14.1.2015. (englanniksi)
73. ↑  AirAsia QZ8501: Plane tail lifted from seabed *BBC News*.  10.1.2015. BBC. Viitattu 14.1.2015. (englanniksi)
74. ↑  Molko, David ja Mullen, Jethro: Searchers find AirAsia QZ8501's black boxes in the Java Sea *cnn.com*.  13.1.2015. Jakarta:  CNN International. Viitattu 14.1.2015. (englanniksi)
75. ↑  Media: Turmakoneen ohjaamon ääninauhuri nostettu merestä *YLE Uutiset*.  13.1.2015. Helsinki:  Yleisradio Oy. Viitattu 13.1.2015.
76. ↑  AirAsia Flight QZ8501: Cockpit voice recorder recovered *CBC News*.  12.1.2015. CBC. Viitattu 14.1.2015. (englanniksi)
77. 1 2  AirAsia-hylystä ei enää epäilystäkään – kuva *YLE Uutiset*.  14.1.2015. Yleisradio Oy. Viitattu 14.1.2015.
78. ↑  Indonesia: Miehistön toiminta aiheutti AirAsian koneen putoamisen, teknisellä vialla suuri vaikutus *Yle Uutiset*.  1.12.2015. Yle.fi. Viitattu 6.11.2019.
79. 1 2 3 4  AirAsian turma: Lentäjät tyrivät kaiken 57 sekunnissa – näin koneen tuho eteni *iltalehti.fi*.  1.12.2015. Alma Media Suomi Oy. Viitattu 6.11.2019.
80. ↑  AirAsia mourns with grey logo after flight QZ8501 goes missing  28.12.2014. The Malaysian Insider.  Arkistoitu 28.12.2014. Viitattu 15.1.2015. (englanniksi)
81. ↑  Changi Airport *Facebook*. Viitattu 15.1.2015. (englanniksi)
82. ↑  LIVE BLOG: AirAsia flight QZ8501 day 4  31.12.2014. Channel News Asia.  Arkistoitu 2.1.2015. Viitattu 15.1.2015. (englanniksi)
83. ↑  Menhub: Semua Kapal Diminta Beritahu jika Ada Informasi Pesawat Jatuh  28.12.2014. Surabaya:  Kompas.com. Viitattu 15.1.2015. (indonesiaksi)
84. ↑  Posko Penumpang AirAsia QZ8501 Juga Dibuka di Bandara Soekarno-Hatta  28.12.2014. Jakarta:  Kompas.com. Viitattu 15.1.2015. (indonesiaksi)
85. ↑  Angkasa Pura 1 Makassar Buka Posko Informasi AirAsia QZ8501  28.12.2014. Makassar:  Kompas.com. Viitattu 15.1.2015. (indonesiaksi)
86. ↑  Clark, Emily: AirAsia QZ8501: Flight from Indonesia to Singapore loses contact with air traffic control *abc.net.au*.  28.12.2014. ABC News. Viitattu 15.1.2015. (englanniksi)
87. ↑  Akbaruddin, Syed: Syed Akbaruddin Tweet *Twitter*.  28.12.2014. Twitter, Inc.. Viitattu 15.1.2015. (englanniksi)
88. ↑  Indonesia AirAsia Retires Flight Number QZ8501/8502 from 31DEC14  30.12.2014. Airlineroute.net.  Arkistoitu 31.12.2014. Viitattu 15.1.2015. (englanniksi)
89. 1 2  AirAsia QZ8501: Search teams find more bodies at sea *BBC News*.  3.1.2015. BBC. Viitattu 15.1.2015. (englanniksi)
90. ↑  AirAsia Surabaya-Singapore service given approval at Singapore end  3.1.2015. Singapore:  Channel News Asia.  Arkistoitu 4.1.2015. Viitattu 15.1.2015. (englanniksi)
91. ↑  AirAsia flight QZ8501 search area expanded *BBC News*.  6.1.2015. BBC. Viitattu 15.1.2015. (englanniksi)

Aiheesta muualla
----------------

* Kuvia tai muita tiedostoja aiheesta **Indonesia AirAsian lento 8501** Wikimedia Commonsissa

* Kuvia koneesta veden alla:
	+ Kuva siivestä, jossa näkyy koneen rekisteritunnus
	+ Kuva rungosta, jossa näkyy AirAsian värit ja mainoslause